CELEX: 32005R1177
Language: hr
Date: 2005-07-20 00:00:00
Title: : Uredba Komisije (EZ) br. 1177/2005 od 20. srpnja 2005. o izmjeni Uredbe (EZ) br. 1238/95 o utvrđivanju provedbenih pravila za primjenu Uredbe Vijeća (EZ) br. 2100/94 vezano uz naknade koje se plaćaju Uredu Zajednice za biljnu raznolikost

03/Sv. 51
            
            
               HR
            
            
               Službeni list Europske unije
            
            
               57
            
         32005R1177
   
               L 189/26
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 1177/2005
   od 20. srpnja 2005.
   o izmjeni Uredbe (EZ) br. 1238/95 o utvrđivanju provedbenih pravila za primjenu Uredbe Vijeća (EZ) br. 2100/94 vezano uz naknade koje se plaćaju Uredu Zajednice za biljnu raznolikost
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (1), a posebno njezin članak 113.,
   nakon savjetovanja s Upravnim vijećem,
   budući da:
   
               (1)
            
            
               Uredbom Komisije (EZ) br. 1238/95 od 31. svibnja 1995. o utvrđivanju provedbenih pravila za primjenu Uredbe Vijeća (EZ) br. 2100/94 u pogledu pristojbi koje se plaćaju Uredu Zajednice za biljnu raznolikost (2), određuju se naknade koje naplaćuje Ured Zajednice za biljnu raznolikost (Ured) i raspon tih naknada.
            
         
               (2)
            
            
               Očekuje se da će najkasnije do kraja 2005. financijske rezerve Ureda prijeći potreban iznos za održavanje kontinuiteta njegovih aktivnosti. Godišnju naknadu koju nositelji oplemenjivačkih prava na biljnu sortu Zajednice trebaju platiti Uredu u 2006. i 2007. i naknadu za tehnička ispitivanja u 2006. stoga ne treba povisiti kako je predviđeno u Uredbi (EZ) br. 1238/95.
            
         
               (3)
            
            
               Odredbu Uredbe (EZ) br. 1238/95 o naknadama za izdavanje preslika treba izmijeniti, kako bi se u obzir uzela izmjena Uredbe Komisije (EZ) br. 1239/95 od 31. svibnja 1995. o utvrđivanju provedbenih pravila za primjenu Uredbe Vijeća (EZ) br. 2100/94 vezano uz postupke pred Uredom Zajednice za biljnu raznolikost (3), Uredbom (EZ) br. 1002/2005.
            
         
               (4)
            
            
               Uredbu (EZ) br. 1238/95 stoga treba sukladno tome izmijeniti.
            
         
               (5)
            
            
               Mjere koje su predviđene u ovoj Uredbi u skladu su s mišljenjem Stalnog odbora za oplemenjivačka prava na biljnu sortu Zajednice,
            
         DONIJELA JE OVU UREDBU:
   Članak 1.
   Uredba (EZ) br. 1238/95 mijenja se kako slijedi:
   
               1.
            
            
               Članak 9. stavak 1. zamjenjuje se sljedećim:
               „1.   Ured naplaćuje nositelju oplemenjivačkog prava na biljnu sortu Zajednice (dalje u tekstu: nositelj) naknadu za svaku godinu trajanja oplemenjivačkog prava na biljnu sortu Zajednice (godišnja naknada) od 300 EUR za godine 2003. do 2007. i od 435 EUR za godinu 2008. i sljedeće godine.”;
            
         
               2.
            
            
               Članak 12. stavak 1. točka (b) zamjenjuje se sljedećim:
               
                           „(b)
                        
                        
                           naknada za izdavanje ovjerenih preslika dokumenata; i”;
                        
                     
         
               3.
            
            
               u Prilogu I. izmjenjuje se tablica:
               
                           (a)
                        
                        
                           naslov drugog stupca zamjenjuje se sljedećim:
                           „Naknada za godine 2003. do 2006.”;
                        
                     
                           (b)
                        
                        
                           naslov trećeg stupca zamjenjuje se sljedećim:
                           „Naknada za godinu 2007. i sljedeće godine.”
                        
                     
         Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. srpnja 2005.
      
         
            Za Komisiju
         
         Markos KYPRIANOU
         
            Član Komisije
         
      
   
   
      (1)  SL L 227, 1.9.1994., str. 1. Uredba kako je zadnje izmijenjena Uredbom (EZ) br. 873/2004 (SL L 162, 30.4.2004., str. 38.).
   
      (2)  SL L 121, 1.6.1995., str. 31. Uredba kako je zadnje izmijenjena Uredbom (EZ) br. 569/2003 (SL L 82, 29.3.2003., str. 13.).
   
      (3)  SL L 121, 1.6.1995., str. 37. Uredba kako je zadnje izmijenjena Uredbom (EZ) br. 1002/2005 (SL L 170, 1.7.2005., str. 7.).